PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2012/FH/3/1/036	Bratislava 13. augusta 2012	

Protimonopolný úrad Slovenskej republiky, odbor koncentrácií, v správnom konaní č. 0015/OK/2012 začatom dňa 04.05.2012 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľa Petr Syrovátko, trvale bytom ...............................................................................................................................  prostredníctvom splnomocneného právneho zástupcu Mgr. Miroslava Fašunga, advokáta a konateľa spoločnosti BBH advokátska kancelária, s.r.o., Gorkého 3, 811 01 Bratislava, IČO: 36 713 066 

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou podľa § 9 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcou v získaní nepriamej výlučnej kontroly podnikateľa Petr Syrovátko, trvale bytom ......................................................................  ................................................................................ nad podnikmi podnikateľov .......................................................... a ich prostredníctvom nad celým podnikom podnikateľa SkyToll, a.s., Westend Square, Lamačská cesta 3/A, Bratislava 841 04, IČO: 44500734  na základe Zmluvy  o predaji akcií zo dňa 10. 04. 2012 ............................................................................................................................. a Zmluvy o predaji akcií zo dňa 05.04.2012 ......................................................................................................

O d ô v o d n e n i e :

Protimonopolnému úradu Slovenskej republiky, odboru koncentrácií  (ďalej len „úrad“) bolo dňa 04.05.2012 podaním zaevidovaným pod č.1554/PMÚSR/2012 doručené oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) podnikateľa Petr Syrovátko, trvale bytom ...................................................................... (ďalej len „oznamovateľ“) prostredníctvom splnomocneného právneho zástupcu Mgr. Miroslava Fašunga, advokáta  a konateľa spoločnosti BBH advokátska kancelária, s.r.o., Gorkého 3, 811 01 Bratislava, IČO: 36 713 066.
 
1.	Na základe oznámenia  koncentrácie sa dňa 04.05.2012 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov  začalo správne konanie č. 0015/OK/2012.

2.	Na základe žiadostí úradu o  doplnenie oznámenia koncentrácie boli úradu predložené doplnenie oznámenia koncentrácie a súvisiace vyžiadané informácie, a to podaniami č. 1893/PMÚSR/2012 zo dňa 31.05.2012, podaním č. 1989/PMÚSR/2012 zo dňa 12.06.2012, podaním  č. 2269/PMÚSR/2012 zo dňa 04.07.2012. Úrad na základe uvedených podaní dospel k záveru, že predmetom správneho konania je koncentrácia podliehajúca kontrole úradu. Oznamovateľ ďalej svoje oznámenie následne doplnil na výzvu úradu podaním č. 2555/PMÚSR/2012 zo dňa 01.08.2012. 

3.	Oznámenie predmetnej koncentrácie obsahovalo aj žiadosť oznamovateľa podľa § 10 ods. 13 zákona o zúženie rozsahu podkladov požadovaných podľa § 10 ods. 12 zákona v nadväznosti na znenie vyhlášky Protimonopolného úradu Slovenskej republiky č. 204/2009 Z. z., ktorou sa ustanovujú podrobnosti o náležitostiach oznámenia koncentrácie (ďalej len „vyhláška“). Úrad s touto žiadosťou súhlasil. Lehota 25 pracovných dní na vydanie rozhodnutia začala plynúť dňa 04.08.2012. 

4.	Predmetná koncentrácia spočíva v získaní nepriamej výlučnej kontroly oznamovateľa prostredníctvom spoločností .................................................... nad podnikmi podnikateľov ........................................................... a ich prostredníctvom nad podnikom podnikateľa SkyToll, a.s. Westend Square, Lamačská cesta 3/A, Bratislava 841 04, IČO: 44500734 (ďalej len „podnikateľ SkyToll, a.s.“).  Ku koncentrácii má dôjsť na základe Zmluvy o predaji akcií zo dňa 10. 04. 2012 .............................................................................................................................. a Zmluvy o predaji akcií zo dňa 05.04.2012 ......................................................................................................, pričom predmetná transakcia je koncentráciou podľa §  9 ods. 1 písm. b) zákona, ktorá podlieha kontrole úradu podľa § 10 ods. 1 písm. b) zákona. 

5.	Účastníkom správneho konania je oznamovateľ. 

6.	Účastníkmi koncentrácie sú oznamovateľ na strane nadobúdateľa kontroly a podnikateľ SkyToll, a.s. na strane nadobúdaného subjektu. 

7.	Oznamovateľ výlučne alebo spoločne kontroluje niekoľko spoločností, ktorých zoznam je uvedený v oznámení koncentrácie. Spoločnosti kontrolované oznamovateľom pôsobia najmä v oblasti dodávok stavieb (pozemné stavby, vodohospodárske stavby, priemyselné a technologické stavby, inžinierske a dopravné stavby), developerstva a realizácie projektov v oblasti bytovej výstavby, prenájmu a správcovstva vlastných nehnuteľností, charitatívnej  činnosti a pod. Oznamovateľ pôsobí v rámci Slovenskej republiky prostredníctvom organizačnej zložky SYNER SLOVAKIA, společnost s ručením omezeným. 

8.	Podnikateľ SkyToll, a.s. je akciovou spoločnosťou založenou za účelom poskytovania služby elektronického výberu mýta podľa zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov. 
Podnikateľ SkyToll, a.s. vykonáva poskytovanie služby elektronického výberu mýta na základe Zmluvy o poskytovaní komplexnej služby elektronického výberu mýta, uzatvorenej dňa 13.01.2009 medzi Národnou diaľničnou spoločnosťou, a.s. a podnikateľom SkyToll, a.s. (ďalej len „Zmluva  s NDS, a.s.“). Podnikateľ SkyToll, a.s.  aktuálne vykonáva poskytovanie služby elektronického výberu mýta ako svoju jedinú hospodársku činnosť. 

9.	Oznamovateľ nie je priamo alebo nepriamo aktívny ani nemá žiadny podiel na spoločnostiach, ktoré sú aktívne v oblasti poskytovania služby elektronického výberu mýta. Oznamovateľ tiež nie je priamo alebo nepriamo aktívny ani nemá žiadny podiel na iných vertikálnych trhoch (trhoch dopytu alebo trhoch odbytu) vo vzťahu k oblasti poskytovania služby elektronického výberu mýta. Oznamovateľ koncentrácie sa v minulosti priamo a/alebo nepriamo nikdy nezúčastnil súťaží o trh, ktoré súvisia s, resp. sú obdobné súťaži o poskytovanie služby elektronického výberu mýta, ktorú poskytuje podnikateľ SkyToll, a.s. a nikdy sa nezúčastnil súťaží o trh, v ktorých by vystupoval ako konkurent podnikateľa SkyToll, a.s. Oznamovateľ  priamo a/alebo nepriamo nepôsobí a nikdy nepôsobil v oblastiach, v ktorých  môže pri obdobných súťažiach o trh vystupovať ako konkurent podnikateľa SkyToll, a.s. Oznamovateľ koncentrácie tiež nepôsobí/nepôsobil priamo a/alebo nepriamo v oblasti poskytovania telematických služieb a/alebo v súvisiacich oblastiach, oznamovateľ nebol/nie je priamo a/alebo nepriamo aktívny a nemal/nemá podiel na trhoch dopytu alebo trhoch odbytu vo vzťahu k oblasti poskytovania telematických služieb.  

10.	Na základe informácií predložených úradu nebolo možné vymedziť ovplyvnené relevantné trhy v zmysle § 5 vyhlášky. Ako vyplýva z oznámenia koncentrácie, po uskutočnení predmetnej koncentrácie nebude predmetnou koncentráciou ovplyvnený žiadny z relevantných trhov v zmysle § 5 ods. 1 písm. a), b) alebo c) vyhlášky.

Záver

11.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia značne nenaruší účinnú súťaž na relevantnom trhu, najmä v dôsledku vytvorenia alebo posilnenia dominantného postavenia.

12.	Z predložených informácií a podkladov v oznámení koncentrácie a jeho doplnení úrad zistil, že nie je dôvod na vydanie rozhodnutia s odôvodnením v plnom rozsahu . 

13.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

Mgr. Daniela Lukáčová	  	 
     riaditeľka odboru koncentrácií		

Rozhodnutie sa doručuje:

Mgr. Miroslava Fašung,
BBH advokátska kancelária, s.r.o., 
Gorkého 3, 
811 01 Bratislava